b'\n_START_ARTICLE_\nO fantu z ma\xc4\x8dko\n_START_PARAGRAPH_\nO fantu z ma\xc4\x8dko je slovenska ljudska pravljica. Jana Unuk jo je izbrala in jo uvrstila v knjigo Slovenske pravljice. Knjiga je iz\xc5\xa1la leta 2002 v okviru zbirke pri Novi reviji. Spremno besedilo je napisal Niko Grafenauer, ilustracije pa je narisal Rudi Sko\xc4\x8dir.\n_START_SECTION_\nInterpretacija zgodbe\n_START_PARAGRAPH_\nNeko\xc4\x8d je \xc5\xbeivel o\xc4\x8de, ki je imel tri sinove. Za dedi\xc5\xa1\xc4\x8dino jim je zapisal eno hi\xc5\xa1o, en polovnjak vina, ma\xc4\x8dko, koso, srp in enega bika. Ko je o\xc4\x8de umrl, so si sinovi to za\xc4\x8deli deliti. Pri\xc4\x8deli so z vinom. Starej\xc5\xa1a brata sta se delala norca iz mlaj\xc5\xa1ega in sta dolo\xc4\x8dila da bo zabil svojo pipo najni\xc5\xbeje v polovnjak, onadva pa vi\xc5\xa1je, ker sta mislila, da bo zgoraj \xc4\x8disto vino, spodaj pa dro\xc5\xbeje. A ko je mlaj\xc5\xa1i brat legel pod pipo in jo odprl, se je dro\xc5\xbeje dvignilo, vino pa je priteklo na dno. Ko je popil vse vino, je rekel da ima dovolj in se umaknil bratoma, katerima ni ostalo ni\xc4\x8d. Ker sta bila nanj jezna, sta zve\xc4\x8der dolo\xc4\x8dila da bo spal na sredini postelje, ker sta mislila da bo zmrznil. Nanj sta zmetala vso odejo. Pono\xc4\x8di pa je bilo najmlaj\xc5\xa1emu zelo vro\xc4\x8de, starej\xc5\xa1a brata pa sta zmrzovala. Naslednji dan pa so si razdelili \xc5\xa1e ostalo dedi\xc5\xa1\xc4\x8dino. Najstarej\xc5\xa1i je vzel koso, srednji brat srp, najmlaj\xc5\xa1emu pa je ostala ma\xc4\x8dka. Brata sta ga zasmehovala, \xc4\x8de\xc5\xa1 kaj mu bo ma\xc4\x8dka pomagala._NEWLINE_Od\xc5\xa1li so po svetu, da bi zaslu\xc5\xbeili nekaj denarja. Najstarej\xc5\xa1i je pokosil travnik v eni uri, v zameno pa je dobil 100 rajni\xc5\xa1ev, koso pa je moral pustiti tam. \xc4\x8cez nekaj \xc4\x8dasa je srednji brat v eni uri po\xc5\xbeel njivo in dobil 200 rajni\xc5\xa1ev, a tudi on je svoj srp pustil tam. Bratje so od\xc5\xa1li dalje in pri\xc5\xa1li do gostilne, kjer so imeli probleme z mi\xc5\xa1mi. Kr\xc4\x8dmarju je za 600 rajni\xc5\xa1ev prodal ma\xc4\x8dka, kateri je takoj polovil vse mi\xc5\xa1ke. Ko se je najedla, se je stisnila k mlaj\xc5\xa1emu bratu in zadovoljno predla: vrban, vrban, vrban. Ker se je kr\xc4\x8dmar imenoval Vrban, se je tega ustra\xc5\xa1il. Ukazal je, naj po\xc5\xbegejo hi\xc5\xa1o z ma\xc4\x8dko vred. Ma\xc4\x8dek se je ustra\xc5\xa1il ognja, sko\xc4\x8dil skozi slamo in se vrnil do najmlaj\xc5\xa1ega brata._NEWLINE_Pot jih je pripeljala do gradu, kjer so vpra\xc5\xa1ali kaj delajo pri njih hlapci. Grofica jim odvrne, da varujejo grofa, da ga ne pojedo mi\xc5\xa1i. Mlaj\xc5\xa1i brat jo vpra\xc5\xa1a, koliko mu pla\xc4\x8dajo, \xc4\x8de jim da stvar ki bi to delala namesto hlapcev. Za 600 rajni\xc5\xa1ev je zamenjal ma\xc4\x8dko. Naglu\xc5\xa1ni hlapec ga vpra\xc5\xa1a kaj ma\xc4\x8dek je, brat mu odgovori:\xc2\xa0\xc2\xbbVse kar dobi.\xc2\xab. Hlapec pa razume:\xc2\xa0\xc2\xbbKonje in ljudi.\xc2\xab\xc2\xa0Grofica se ustra\xc5\xa1i in po\xc5\xbeene ma\xc4\x8dka iz gradu, kateri se spet vrne k svojemu pravemu gospodarju._NEWLINE_Bratje so od\xc5\xa1li domov in se zmenili da bo vsak zgradil svoj hlev. V katerega bo od\xc5\xa1el bik, tisti brat ga bo imel. Starej\xc5\xa1a dva sta zgradila lepa hleva, najmlaj\xc5\xa1i pa uto iz vej. Ker se je bik ustra\xc5\xa1il lepih hlevov je od\xc5\xa1el v najpreprostej\xc5\xa1ega._NEWLINE_Sedaj se je mlaj\xc5\xa1i brat o\xc5\xbeenil, druga dva pa sta mu bila nevo\xc5\xa1\xc4\x8dljiva. zato sta mu za\xc5\xbegala hi\xc5\xa1o. On ni rekel ni\xc4\x8d, pobral oglje in ga odnesel pred kr\xc4\x8dmo, kjer je glasno rekel da naj nih\xc4\x8de ne gleda v vre\xc4\x8do, sicer se bo vsebina spremenila v oglje. Radovedni ljudje so pogledali notri in videli oglje. Ko je brat pri\xc5\xa1el ven in videl oglje, je za\xc4\x8del tarnati. Ljudje so mu vre\xc4\x8do napolnili z zlatom in srebrom. Ko sta brata videla koliko je dobil za oglje, sta si za\xc5\xbegala hi\xc5\xa1i in hotela prodati oglje, a ljudje so se jima samo smejali. \xc5\xbdalostna sta pri\xc5\xa1la domov, mlaj\xc5\xa1i pa se jima je smejal. A ker je bil dobrega srca ju je vzel pod streho in ju pre\xc5\xbeivljal do smrti.\n_START_SECTION_\nPredstavitev glavnih likov\n_START_PARAGRAPH_\nMlaj\xc5\xa1i brat je pameten in zelo iznajdljiv. Iz vsake stvari zna izvle\xc4\x8di najbolje. Z ma\xc4\x8dko, katero mu odstopita brada od o\xc4\x8detove dedi\xc5\xa1\xc4\x8dine obogati, si sezida hi\xc5\xa1o ter se poro\xc4\x8di. Brata sta na njegov uspeh zelo ljubosumna, toliko, da mu po\xc5\xbegeta hi\xc5\xa1o. A njegova domi\xc5\xa1ljija ne pozna meja, pobere oglje in zanj z zvija\xc4\x8do dobi celo vre\xc4\x8do zlata in srebra. Ima dobro srce, saj kljub vsem slabim stvarem, katere sta mu storila brata, \xc5\xa1e vedno poskrbi zanju in ju sprejme v hi\xc5\xa1o._NEWLINE_Starej\xc5\xa1a dva brata sta si zelo podobna. Skupaj delujeta proti najmlaj\xc5\xa1emu bratu. \xc5\xbdelita dobiti \xc4\x8dim ve\xc4\x8d dedi\xc5\xa1\xc4\x8dine, navidez nekoristne stvari pa prepustita tretjemu bratu. Nista poro\xc4\x8dena in sta starej\xc5\xa1a mo\xc5\xbeaka, ne ve\xc4\x8d toliko postavna. \xc5\xbdelita zaslu\xc5\xbeiti \xc4\x8dim ve\xc4\x8d denarja. Mislita, da sta iznajdljiva, a na koncu se izka\xc5\xbeeta za ne inteligentni osebi.\n_START_SECTION_\nNauk zgodbe\n_START_PARAGRAPH_\n\xc2\xbbKdor drugemu jamo koplje, sam vanjo pade.\xc2\xab_NEWLINE_Zgodba ima pou\xc4\x8dno vsebino. Starej\xc5\xa1a brata sta si \xc5\xbeelela vse bolj\xc5\xa1e stvari, katere jim je o\xc4\x8de zapustil, pridobiti zase. Mlaj\xc5\xa1emu bratu pa sta \xc5\xbeelela pustiti navidez neuporabne stvari. A vse se je zasukalo njemu v prid. Vino je bilo zaradi toka na dnu soda \xc4\x8disto, ma\xc4\x8dka mu je prislu\xc5\xbeila veliko denarja, bik se je zatekel v njegov skromen hotel, povrhu vsega pa se je \xc5\xa1e sre\xc4\x8dno poro\xc4\x8dil. Brata sta postala ljubosumna nanj in mu po\xc5\xbegala hi\xc5\xa1o. Ker pa je bil najmlaj\xc5\xa1i brat iznajdljiv, je z zvija\xc4\x8do dobil bogastvo. Na koncu pa je sledil preobrat. Situacija se je obrnila in onadva sta zaradi svoje naivnosti ostala brez vsega. Srce najmlaj\xc5\xa1ega na njuno sre\xc4\x8do ni imelo meja, zato ju je vzel pod streho, dobro pa je premagalo zlo.'